OKAS-tiedote 18.10.2024

Hyvä jäsen

Nimipäiväänsä viettävät tänään Satu ja Luka. Syystyöt ovat parhaimmillaan, sillä onhan nyt ”perunannostoloma”. Olisi varmaan myös Oktoberfestin aika.
Eilen oli täysikuu ja viikon kuluttua alkaa talviaika. Niin se aika rientää.
OKAS tarjoaa jäsenille toimintaa lähiviikkoihin.

**\*Seuraava jäsentilaisuus on 23.10.2024 klo14** Kompassissa (Piispanportti 10). **Vieraanamme on kirjailija Irmeli Westermark** ja hän kertoo meille Gustaf Inbergin tarinan.

*Irmeli Westermarck on yhdistyksemme jäsen, joka eläkkeelle siirtymisen jälkeen on suorittanut useita luovan kirjoittamisen kursseja ja julkaissut novellikokoelman, romaanin, elämäkerran ja historiallisen tarinan. Seitsemän muun kirjoittajan kanssa on perustanut Stresa-kustantamon.*

*Irmelin kirjoittama kirja "Gustaf Inbergin tarina" sijoittuu Kauhajoelle Suomen sodan 1808 aikana, jolloin kasakat riehuivat Pohjanmaalla, polttivat ja murhasivat väestöä.
Jäsentilaisuudessa kirjaa voi ostaa häneltä hintaan 10 €/kpl.
Katso liite.*

**\*Nepin Näpit,** kotijumppaa yli 70-vuotiaille netissä. Kannattaa katsoa linkki <https://nepinnettijumpat.fi/> .

**\*Kävelykerho** starttaa tiistaisin klo 14 ja torstaisin klo 13 Mariannen johdolla Olarin pururadalle.
Jos haluat liittyä tämän kerhon WhatsApp-ryhmään, niin ota yhteys Marianneen marianne.jauhola@gmail.com . Mukaan voi tulla myös ilman ilmoittautumista, vaikka hetken mielijohteesta.

**\*Lounaskerho** kokoontuu jälleen 30.10. klo 13 ravintola Saarnipuussa. Ilmoittautumisia ottaa vastaa Riitta Salvén,
ri.salven@gmail.com .

**\*Tervetuloa ikäeskareihin**Ikäeskarit ovat Espoon kaupungin kulttuuripalveluiden järjestämiä tilaisuuksia, joihin kutsutaan aikuisväkeä ja eskariryhmiä.
*Tule mukaan luomaan uutta sukupolvet yhdessä -toimintamallia ja vaikuttamaan kulttuuripalveluiden kehittämistyöhön.
Tänä syksynä aiheena ovat runot, tanssi ja kuvataide. Osallistuaksesi sinulla ei tarvitse olla aiempaa kokemusta edellä mainituista aiheista. Riittää, että olet kiinnostunut yhdessä tekemisestä ja luovasta toiminnasta sekä lapsista.
Kokoontumiset ovat mukavia eri-ikäisten ihmisten kohtaamishetkiä, joissa viihdytään yhdessä ja opitaan toisilta. On erityisen arvokasta, jos voit antaa aikaasi eskari-ikäisten kanssa toimimiselle ja jakaa* *elämänkokemustasi ryhmässä, jossa on paikalla myös lasten omat esiopettajat. Ohjaajana tapahtumissa toimii kulttuurintuottaja Ulla-Maija Vanhala.*
Kokoontumiset ovat maksuttomia ja ne toteutetaan Matinkylän Naapuruustalolla ([Matinkatu 7](https://emea01.safelinks.protection.outlook.com/?url=https%3A%2F%2Fwww.google.com%2Fmaps%2Fsearch%2FMatinkatu%2B7%3Fentry%3Dgmail%26source%3Dg&data=05%7C02%7C%7C835b3a578dc24815689a08dce87cf288%7C84df9e7fe9f640afb435aaaaaaaaaaaa%7C1%7C0%7C638640870548316561%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=tpImd7hryvgqMbEGFhSe552offuIUSW4Bu%2FZsDNzu34%3D&reserved=0)) alla mainittuina päivinä klo 10–11.

Tule mukaan runotteluihin leppoisalla mielellä:
Ke 23.10. Runokaraoke
Ke 30.10. Runotanssi
Ke 6.11. Runometsä-kuvataidetyöpaja
Ke 13.11. Runokaraoke
Ke 20.11. Runotanssi
Ke 27.11. Runometsä-kuvataidetyöpaja

Terveisin
Ulla-Maija Vanhala
runoropinoita@gmail.com
puh: 040-7188305
[runoropinoita.fi](https://emea01.safelinks.protection.outlook.com/?url=http%3A%2F%2Frunoropinoita.fi%2F&data=05%7C02%7C%7C835b3a578dc24815689a08dce87cf288%7C84df9e7fe9f640afb435aaaaaaaaaaaa%7C1%7C0%7C638640870548338655%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=0428ZB8220XztdYdPogJ1HxObbG%2B8jtJudHKeOQe4So%3D&reserved=0)

Nautitaan värikkäästä syksystä niin kauan kuin se kestää ja muistetaan myös, että OKASin syyskokous lähestyy, 6.11.2024.

Eila Kari
eila.inkeri.kari@gmail.com

Yhdistyksen kotisivut: <http://olari.senioriyhdistys.fi>

Yhdistyksen Facebook-sivut: <https://www.facebook.com/Olarinseniorit/>

Uudenmaan piirin FB-sivut: <https://www.facebook.com/uudenmaanseniorit/>